Document ID: 32011R0249
Publication Date: 2011-03-14

Title and Content:
UREDBA KOMISIJE (EU) št. 249/2011
z dne 14. marca 2011
o sprejetju specifikacij priložnostnega modula za leto 2012 o prehodu iz dela v upokojitev, kot določa Uredba Sveta (ES) št. 577/98
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (1) in zlasti člena 4(2) Uredbe,
ob upoštevanju naslednjega:
(1)
Za spremljanje napredka pri doseganju skupnih ciljev strategije Evropa 2020 in cilja odprte metode koordinacije na področju socialne zaščite in socialnega vključevanja je potreben izčrpen in primerljiv niz podatkov o prehodu iz dela v upokojitev. V obeh ciljih sta spodbujanje aktivnega staranja in podaljševanje delovnega življenja opredeljena kot prednostni nalogi, zlasti v okviru smernice 7 integriranih smernic k strategiji Evropa 2020 („Povečanje udeležbe na trgu dela in zmanjšanje strukturne brezposelnosti“) in cilja ustreznih in vzdržnih pokojnin, ki ga je Evropski svet sprejel marca 2006 na podlagi Sporočila Komisije „Delati skupaj, delati bolje: nov okvir za odprto usklajevanje politik socialne zaščite in vključevanja v Evropski uniji“.
(2)
Sklep št. 1672/2006/ES Evropskega parlamenta in Sveta z dne 24. oktobra 2006 o uvedbi programa Skupnosti za zaposlovanje in socialno solidarnost - Progress (2) podpira izvajanje evropske strategije zaposlovanja. Ta program finančno podpira izvajanje ciljev Evropske unije na področju zaposlovanja in socialnih zadev od 1. januarja 2007 do 31. decembra 2013. Na področju pokojnin program zagotavlja analizo politike, statistične podatke in svetovanje.
(3)
Uredba Komisije (ES) št. 365/2008 z dne 23. aprila 2008 o sprejetju programa priložnostnih modulov, ki zajemajo leta 2010, 2011 in 2012, za vzorčno raziskavo delovne sile, predvideno z Uredbo Sveta (ES) št. 577/98 (3), vsebuje priložnostni modul o prehodu iz dela v upokojitev. Za ta modul je treba opredeliti seznam spremenljivk.
(4)
Sklicevati se je treba na člen 12(3) Uredbe (ES) št. 223/2009 Evropskega parlamenta in Sveta (4) glede poročil o kakovosti in Priporočilo Komisijo 2009/498/ES (5) glede strukture poročil.
(5)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
V Prilogi se navede natančen seznam spremenljivk za priložnostni modul za leto 2012 o prehodu iz dela v upokojitev, ki se doda v vzorčno raziskavo delovne sile.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. marca 2011

Classification:
Level 1 Topics: 100153
100146
Level 2 Topics: 100190
100233
100235
100232
Level 3 Topics: 1802
3522
1163
1737
4256
All Topics: 2552
3537
3623
3626
4258
6150
623